অভিযোগ রয়েছে, ক্ষমতাসীন দলের নেতারা চাঁদা নিয়ে অবৈধ যান চলাচলের সুযোগ করে দেন। ফলে দিন দিন এসব অবৈধ যানবাহনের সংখ্যা বাড়ছে। বগুড়া পৌরসভার তথ্য মতে, তাদের কাছে নিবন্ধিত সাড়ে পাঁচ হাজার রিকশার বাইরে চলাচল করে আরো ২০ হাজার। বগুড়া বিআরটিএর কাছে নিবন্ধন রয়েছে পাঁচ হাজার সিএনজি অটোরিকশার। সেখানে সড়কে চলছে শহর ও শহরের বাইরে মিলে ২০ হাজারেরও বেশি অটোরিকশা। ক্ষমতাসীন দল ও এর অঙ্গসংগঠনের নেতাকর্মীরা নিয়ন্ত্রণ করে শহরের এসব অবৈধ যানের বিভিন্ন সমিতিগুলো। এরাই পৌরসভা ও পুলিশের নির্দেশনার তোয়াক্কা করছে না।